इस योजना का मुख्य उद्देश्य युवाओं को विभिन्न कार्यों में सक्षम बनाकर देश में रोजगार के अवसर पैदा करना है। इस योजना को Ministry of Skill Development & Entrepreneurship द्वारा नियंत्रित और नियमित किया जाता है। इस योजना के तहत युवाओं को विभिन्न तकनीकी क्षेत्रों में प्रशिक्षित किया जाएगा। 23 मार्च 2017 तक युवाओं को कौशल ट्रेनिंग प्रदान करने के लिए देश भर में कुल 2150 प्रधानमंत्री कौशल विकास योजना ट्रेनिंग केन्द्र संचालित हैं। इन ट्रेनिंग केन्द्रों को प्रधानमंत्री कौशल विकास योजना के विभिन्न अधिकृत ट्रेनिंग भागीदारों द्वारा संचालित किया जाता है।